O‘zbekiston xotin-qizlariga bayram tabrigi, xalqaro zaxira valyutasiga aylangan yuan, Yulduzni olqishlagan Ramzan va kunning boshqa muhim yangiliklari

5-martning e’tiborga molik yangiliklari — “Daryo”ning kechki dayjestida.

1. Islom Karimov O‘zbekiston xotin-qizlarini 8-mart bilan tabrikladi. “Oila sog‘lom va baxtli bo‘lsa, butun jamiyat barqaror va farovon bo‘ladi”, — deyiladi O‘zbekiston Prezidenti tabrigida.
2. Xalqaro valyuta jamg‘armasi yuanni rasman xalqaro zaxira valyutasi deb tan oldi. Qaror 2016-yil 1-oktabrdan kuchga kiradi.
3. O‘zbekistonda Pensionerlar uyushmasi tuzildi. Pensionerlar uyushmasi keksa avlodning ijtimoiy-iqtisodiy huquq va manfaatlarini himoya qilish kabilarni o‘z oldiga vazifa qilib qo‘ygan.
4. 14 nafar qiz Zulfiya nomidagi Davlat mukofoti bilan taqdirlandi. Zulfiya mukofotini olgan qizlar orasida, masalan, Quva pedagogika va iqtisodiyot kollejining 3-bosqich o‘quvchisi Zulfiyaxon ham bor.
5. Ramzan Qodirov Ruslan Chagayev sharafiga o‘tkazilgan ziyofatda qo‘shiq kuylagan Yulduz Usmonovani olqishladi. Shuningdek, Ramzan Qodirov Ruslan Chagayevga Lukas Braun bilan jang oldidan omad ham tiladi.